за оценка на съответствието на юридическите лица да извършват валидиране на сигурността във въздухоплаването в ЕС, да приема административни мерки в това отношение и да извършва наблюдение на дейностите по валидиране на сигурността във въздухоплаването в ЕС.
 11.6.3.5. Всяко лице, изпълняващо валидиране на сигурността във въздухоплаването в ЕС, трябва да има подходящите знания, умения и опит, и да изпълнява следните изисквания:
 а)
 е преминал цялостна проверка, в съответствие с точка 11.1.3 която се повтаря периодично поне веднъж на 5 години;
 б)
 извършва валидиране на сигурността във въздухоплаването в ЕС безпристрастно и обективно, разбира значението на своята необвързаност и прилага методи, които предотвратяват ситуации на конфликт на интереси по отношение на валидирания субект;
 в)
 да има достатъчно теоретични познания и практически опит в областта на контрола на качеството, както и съответни умения и лични качества за събиране, регистриране и оценка на констатираното въз основа на контролен списък, особено що се отнася до:
 1.
 принципи, процедури и техники за контрол на съответствието;
 2.
 фактори, които влияят върху човешкото поведение и надзора;
 3.
 ролята и правомощията на валидатора, включително по отношение на конфликта на интереси;
 г)
 представя доказателства за подходящи знания въз основа на обучение и/или минимален трудов стаж в следните области:
 1.
 общи принципи за сигурност във въздухоплаването в Съюза и стандарти на ICAO за сигурност във въздухоплаването;
 2.
 специфични стандарти, свързани с дейността, която е обект на валидиране и начините, по които те се прилагат на практика;
 3.
 технологии и техники за сигурност, които са от значение за процеса на валидиране;
 д)
 преминава периодично обучение при честота, която е достатъчна да гарантира поддържане на притежаваната компетентност, както и придобиване на нова такава, отчитаща развитието в областта на сигурността на въздухоплаването.
 11.6.3.6. Компетентният орган осигурява обучение за валидатора на сигурността във въздухоплаването в ЕС или одобрява и поддържа списък с подходящи курсове за обучение по сигурността.
 11.6.3.7. Държавите членки могат да ограничат одобрението на валидатора на сигурността във въздухоплаването в ЕС до валидиране, извършвано единствено на територията на съответната държава членка от името на компетентния орган на тази държава членка. В такива случаи изискванията на точка 11.6.4.2 не се прилагат.
 11.6.3.8. Одобрението на валидатора на сигурността във въздухоплаването в ЕС е за срок, който не надвишава пет години.
 11.6.4. Признаване и прекратяване на хабилитацията на валидаторите на сигурността във въздухоплаването в ЕС
 11.6.4.1. Валидаторът на сигурността във въздухоплаването в ЕС не се счита за одобрен, докато неговите данни не бъдат включени в „База данни на Съюза относно сигурността на веригата за доставки“. На всеки валидатор на сигурността във въздухоплаването в ЕС следва да се предоставя доказателство за неговия статут от страна на компетентния орган или името на компетентния орган. За периода, през който базата данни на Съюза относно сигурността на веригата за доставки не може да регистрира данни относно валидаторите на сигурността във въздухоплаването в ЕС, компетентният орган съобщава необходимите данни за валидаторите на сигурността във въздухоплаването в ЕС на Комисията, която ги предоставя на всички държави членки.
 11.6.4.2. Одобрените валидатори на сигурността във въздухоплаването в ЕС се признават от всички държави